- SALMOS
- ←
- 93
- →

93
Toteco tlahuel hueyi
1 ¡TOTECO tlanahuatía!
Yaya tlahuel hueyi hasta quipiya itlatlanex catli onpano yejyectzi.
Quitlatzquilti nelcuali ni tlaltipactli,
huan amo hueli mojmolinis tlen itlatzinpehualtil.
2 Nochipa hasta tlen huejcajya ta tijpixtoc tlanahuatili,
huan nochi catli itztoque ipan motlanahuatilis mocahuaj temachme.
San ta tiitztoc para nochipa.
3 TOTECO, nopa hueyame caquisti para mitzpaquilismacaj quema mocoxoníaj.
4 Pero ta, TOTECO, catli tiitztoc hasta huejcapa tijpiya más chicahualistli,
huan amo quen nopa atl catli mocoxonía ipan nochi huejhueyi atl ipan tlaltipactli.
5 Motlanahuatilhua amo quema mopatlaj.
TOTECO, para nochi xihuitl huan para nochi tonali motequiticayo eltoc senquistoc tlatzejtzeloltic.

- SALMOS
- ←
- 93
- →

© 2005 WBT